GUPTIL
గుప్టిల్‌ అరుదైన రికార్డు
హామిల్టన్‌: న్యూజిలాండ్‌ ఓపెనర్‌ మార్టిన్‌ గుప్టిన్‌ అరుదైన రికార్డును నెలకొల్పాడు.దక్షిణాఫ్రికాతో ఇక్కడ జరిగిన నాలుగవ వన్డేలో ఆకాశమే హద్దుగా గుప్టిల్‌ అజేయ సెంచరీతో చెలరే గడంతో 7 వికెట్ల తేడాతో కివీస్‌ ఘన విజయం సాధించింది.మొదట బ్యాటింగ్‌ చేసిన దక్షిణాఫ్రికా నిర్ణీత 50 ఓవర్లలో 279 పరుగులు చేసింది.కెప్టెన్‌ డివిలియర్స్‌ 72 పరుగులు, డెప్లెసిస్‌ 67 పరుగులతో హాఫ్‌ సెంచరీ చేయగా,ఓపెనర్‌ ఆమ్లా 40 పరుగులతో సత్తా చాటాడు.280 పరుగులు టార్గెట్‌తో బరిలోకి దిగిన కివీస్‌ ఓపెనర్‌ బ్రాస్‌ లై 4 పరుగుల వద్ద త్వరగా కోల్పోయింది.మరో ఓపెనర్‌ మార్టిన్‌ గుప్టిల్‌ 138బంతుల్లో 15 బౌండరీలు,11 సిక్సర్లతో 180 పరుగులు చేసి చివరి వరకు నిలిచాడు
ఈ క్రమంలో రెండురికార్డులను సాధిం చాడు. చేజింగ్‌లో అత్యధిక పరుగులు చేసిన ఆటగాళ్లలో గుప్టిల్‌ నాలుగవ స్థానంలో నిలిచాడు. ఛేజింగ్‌లో అత్యధిక పరుగులు సాధిం చిన ఆటగాళ్లలో షేన్‌ వాట్సన్‌ 185 పరుగులతో నాటౌట్‌,ధోని 183 పరుగులతో నాటౌట్‌,కోహ్లీ 183 పరుగులు తరువాత స్థానంలో గుప్టిల్‌ 180 పరుగులే రికార్డుగా ఉంది.రెండవ ఇన్నింగ్స్‌లో వ్యక్తిగతంగా అత్యధిక పరుగులు చేసిన న్యూజిలాండ్‌ క్రికెటర్‌గా గుప్టిల్‌ పేరిట మరో రికార్డు నమోదైంది.ఓపెనర్‌ బ్రౌస్‌ లీ 4 పరుగుల వద్ద ఔటయ్యాక కెప్టెన్‌ విలియమ్సన్‌ 21 పరుగుల స్కోరుతో కలిసి రెండవ వికెట్‌కు 72 పరుగులు జోడించాడు గుప్టిల్‌.విలియమ్సన్‌ బౌటయ్యాక క్రీజులోకి వచ్చిన టేలర్‌తో కలిసి పరుగుల సునామీ సృష్టించాడు.టేలర్‌ 66 పరుగుల హాఫ్‌ సెంచరీతో సత్తా చాటాడు.టేలర్‌, గుప్టిర్‌ మూడవ వికెట్‌కు 180 పరుగుల భారీ భాగస్వామ్యాన్ని అందించారు.గుప్టిల్‌ బౌండ రీలు, సిక్సర్లతో మరో 30 బంతులు మిగిలుండగానే మూడు వికెట్ల కోల్పోయి కివీస్‌ టార్గెట్‌ను చేధించింది.నాలుగువ వన్డే గెలుపుతో సిరీస్‌ 22 తో సమమైంది. నిర్ణయాత్మకమైన చివరి వన్డే ఈనెల 4న అక్లాండ్‌లో జరుగుతుంది.